stanford-oval/wikipedia huggingface dataset:
עזריקם

| --- | --- |
בימת החללים בעזריקם
מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎39 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2023
  - אוכלוסייה: 1,601 תושבים
 מפת מיקום  מפה דינמית   (למפת השפלה מוגדלת) עזריקם(למפת השפלה רגילה) עזריקם(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עזריקם(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום עזריקם31°45′03″N 34°41′50″E﻿ / ﻿31.7508848065108°N 34.6971041633482°E﻿ / 31.7508848065108; 34.6971041633482  heמפת היישובים של מועצה אזורית באר טוביה (in English: Be'er Tuvia Regional Council) באדום - עזריקם בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

עַזְרִיקָם הוא מושב בישראל, באזור דרום מישור החוף, סמוך לאשדוד, השייך למועצה אזורית באר טוביה וחבר בתנועת המושבים.
היסטוריה

המושב נוסד בשנת 1950 על ידי קבוצת עולים מגרעין ״צעירי ציון להתיישבות בארץ ישראל״ מהעיר בז׳ה שבטוניסיה שמטרתם הקמת ישוב חקלאי בארץ ישראל. חלק מחברי הגרעין עזבו כבר בחודש הראשון בעקבות קשיים רבים (לא היו חשמל, מים ומזון, לינה באוהלים) ונותרו שלושה זוגות נשואים ורווק אחד. שמותיהם: הזוג סממה, הזוג חלפון, הזוג הלן ומוריס כהן, והבחור הרווק שמעוני. לאחר חמישה חודשים, בעקבות הצעות מחברים ביישובים וותיקים אחרים וקשיים בסיסיים רבים ביישוב החדש עזבו הזוג סממה והזוג חלפון וגם מר שמעוני. נשארו ה״וותיקים״ מהגרעין המקורי הלן ומוריס כהן. לאחר שמוריס הצליח לתפעל באר מים מהיישוב הערבי וליצור קשר חיובי עם השכנים מהמושב הוותיק באר טוביה, שסייעו לו. שלושה חודשים לאחר מכן, נציג הסוכנות היהודית הודיע שמגיעים עולים חדשים מטונסיה ממגוון ערים לתגבור ההתיישבות והפעם משפחות שהתארגנו בתוניסיה בסיוע תנועת ״גורדוניה״. בגל הזה הגיעו מרים ושמעון אוזן, שמואל ושמחה ג'ורנו, אמילי ואדמונד כהן, שמעון וברטה טהר. לאחר חצי שנה הגיעו עולים ממרוקו שהיו במעברה בעתלית. המשפחות הצעירות התגוררו באוהלים ללא תנאים בסיסיים, ללא חשמל, ללא מים זורמים וכבישים. המושב הוקם על חורבותיו של יישוב ערבי בשם "בתניה", ונקרא בראשית ימיו בתניה ב'.
מאז אמצע שנות ה-90, התווספו שלוש הרחבות חדשות למושב, בסגנון "בנה ביתך", על מנת להצעיר את המושב ולקלוט תושבים מן החוץ ובנים חוזרים.
מתקני היישוב

במושב שני בתי כנסת; 'אם הבנים', בסגנון מרוקאי ספרדי ו'אהבה ואחוה', בסגנון תוניסאי ספרדי. כמו כן קיים מקווה טהרה. מועדון נוער ומועדון יישובי. מתקני ספורט וכושר: מגרשי כדורסל, קט רגל, מגרש טניס, כדורגל ומתקנים ציבוריים המדמים "חדר כושר פתוח".
בפאתי המושב קיימת פינת יער ובה: שבילים, פינות חמד, מסלולי טיול ברגל ומסלולי רכיבה על אופניים, ואמנות ופיסול סביבתי.
בתחום היער מטווח ומאגרי החדרה של "מקורות".
קק"ל החלה בנטיעת יער עזריקם בשנת 1962. בכ-1,000 דונם משטח היער ניטעו בשעתו עצי אקליפטוס, אורן וברוש, עצים רחבי עלים ועצי בוסתן כמו שקמה, תות ותאנה בחלקות שהתנוונו.
במושב כ-35 משקים המתפרנסים מפעילות חקלאית הכוללת רפתות ולולים כמו גם מטעים של פירות נשירים ושדות ירק.
ליישוב כ–300 דונם של פרדס משותף וכחמש מאות דונם פלחה. רוב תושבי המושב אינם עוסקים בחקלאות: רובם הם יוממים - עובדים שכירים ועובדים עצמאים העובדים מחוץ למושב.
במושב פועל סניף של תנועת הנוער 'התנועה החדשה'.
גלריית תמונות

תותח ישן בעזריקם
מבנה קבר ערבי קדום בכניסה הדרומית למושב
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  מפה בהוצאת צבא בריטניה, 1918, עם ציון הכפר El Butani (גליון Falujeh), באתר הספרייה הלאומית, אוסף המפות ע"ש ערן לאור
| --- | --- |
בקרת זהויות :  NLI: 987009277290105171
אורית טשומה

| --- | --- |
אין תמונה חופשית
 לידה:  9 בנובמבר 1989 (בת 35) ישראל
 עיסוק:  מוזיקאית, ראפרית, אמנית ספוקן וורד
אורית טשומה (נולדה ב-9 בנובמבר 1989) היא מוזיקאית, ראפרית ואמנית ספוקן וורד ישראלית.
ביוגרפיה

טשומה נולדה בישראל להורים ילידי אתיופיה וגדלה בנצרת עילית ולאחר מכן ברחובות. בתקופת נעוריה למדה בפנימיית "קבוצת אלון" בקיבוץ מעברות. היא החלה לכתוב מוזיקה בגיל 12.
אחרי שירותה הצבאי ולאחר מספר נסיעות לארצות הברית, החלה לעבוד כרכזת נוער במתנ"ס של שכונת קריית משה ברחובות ונרשמה ללימודי מוזיקה במכללת BPM במסלול "זמר יוצר".
בשנת 2018 עלה ליוטיוב קטע ספוקן וורד שלה בשם "סליחה אמא אתיופיה", שטשומה כתבה בשיעור כתיבת שירים במכללת BPM וזכה לפרסום. בקטע זה, טשומה מבקשת סליחה מהארץ שממנה הגיעו הוריה ומהזהות שלה.
בשנת 2019 הוציאה אלבום בשם "השפע בדלות" ובו מספר שירי מחאה.
בשנת 2020 השתתפה בפרויקט "צו השעה" בשיר "לא גומר ת'חודש" עם ג'ימבו ג'יי.
בשנת 2021 זכתה במלגת "אמנות חיונית" מטעם הקרן החדשה לישראל, במהלך משבר הקורונה.
בשנת 2022 השתתפה לראשונה בפסטיבל אינדינגב.
בשנת 2023 הוציאה אלבום רשת במסגרת "אקווריום: הופעות במפעל הפיס". עוד בשנה זו השתתפה באלבום "אה וואו" של ג'ימבו ג'יי בשיר "במקום בו אני גר".
בשנת 2024, השתתפה באלבומו של איציק פצצתי "אלבום עירוני" בשיר "העיר כל כך שלווה".
הערות שוליים

↑  מיקי נירון, ‏פלפל טשומה, באתר ‏מאקו‏, 28 בפברואר 2020
1 2   בן שלו, הדור הצעיר של מוזיקאים ממוצא אתיופי פורץ לתודעה בלי לבקש יפה רשות, באתר הארץ, 27 בספטמבר 2018
↑   בן שלו, "אני סוג של הכלאה בין אריקה באדו לחנה סנש", באתר הארץ, 3 בנובמבר 2022
↑  אורית טשומה - לינקיפדיה, באתר www.linktone.co.il
↑  מתן שרון, מוזיקה שחורה משנה: מחאה גדולה - מהחיים, באתר ynet, 28 ביוני 2020
↑  עמוד הבית, באתר צו השעה
↑  אמנות חיונית | הקרן החדשה לישראל, באתר אמנות חיונית (באנגלית)
↑   בן שלו, אינדינגב 2022: הנוסטלגיה עדיין לא הגיעה למצפה גבולות, תודה לאל, באתר הארץ, 22 באוקטובר 2022
↑  בחירות העורכים - כאן 88 | 19.3.2024, ‏20 במרץ 2024
| --- | --- |
בקרת זהויות :  VIAF: 178155104026876202232   WorldCat (עם VIAF): 178155104026876202232
Panhard 24

| --- | --- |

Panhard 24, שנת 1967
 מאפיינים כלליים
 יצרן:  Panhard
 שנות ייצור:  1964–1967
 הרכבה:  צרפת צרפת
 מודל קודם:  Panhard PL 17 
 מודל אחריו:  סיטרואן GS 
 פלטפורמה:  Front-wheel drive
 אורך:  4,267–4,490 מ"מ
 רוחב:  1,620 מ"מ
 גובה:  1,220 מ"מ
 משקל:  840 ק"ג
 בסיס גלגלים:  2,286 מ"מ 2,550 מ"מ
 מפרט טכני
 מנוע:  2 צילינדרים, מנוע קירור אוויר, 848 סמ"ק, המפיק 42 כ"ס, ב-5,250 סל"ד, יחס דחיסה 8.3:1 (מנוע מסוג "Flat twin engine")  2 צילינדרים, מנוע קירור אוויר, 848 סמ"ק, המפיק 50 כ"ס, ב-5,750 סל"ד, יחס דחיסה 8.3:1 (מנוע מסוג "Flat twin engine")
 הילוכים:  תמסורת ידנית – 4 מהירויות
 צריכת דלק:  קיבולת מכל דלק – 42 ליטר
 מעצב:  Louis Bionier
 
Panhard 24 היא מכונית קופה, מתוצרת יצרן כלי הרכב הטקטים הקלים, והצבאיים "Panhard" הצרפתי, אשר יוצר בין השנים 1964–1967.
יוצרו 28,651 יחידות.
תצורות "Panhard 24"

2 דלתות – קופה
2 דלתות – קבריולה
בסיס גלגלים בדגמי "Panhard 24"

בסיס גלגלים קצר – 2,286 מ"מ
בסיס גלגלים ארוך – 2,550 מ"מ
דגמי "Panhard 24"

C coupé (יוצר בין השנים 1963–1964) – דגם קצר (יוצרו 1,623 יחידות)
CT coupé (יוצר בין השנים 1963–1964) – דגם קצר (יוצרו 14,181 יחידות)
B saloon (יוצר בין השנים 1964–1967) – דגם ארוך (יוצרו 2,037 יחידות)
BT saloon (יוצר בין השנים 1964–1967) – דגם ארוך (יוצרו 10,691 יחידות)
BA saloon (יוצר בין השנים 1965–1966) – דגם ארוך (יוצרו 161 יחידות)
יצרנית כלי הרכב "Panhard"

"Panhard" נוסדה בשנת 1845 על ידי
René Panhard ושותפו Émile Levassor. החברה הייתה קרויה "Panhard et Levassor". בין השנים 1910–1950 ייצרה "Panhard" משאיות ואוטובוסים, בנוסף לייצור מכוניות, רכבי שטח, ושריוניות.
בין השנים 1963–1968 "Panhard" הייתה בבעלות סיטרואן, ומאוחר יותר בבעלות פיג'ו.
בשנת 2005 הייתה "Panhard" בבעלות "Auverland". היום "Panhard" בבעלות "Renault Trucks", חברת בת של קונצרן הרכב הצרפתי רנו, הנשלטת משנת 2001 על ידי וולוו (Volvo Group).
תמונות

דגם "Panhard 24" מודל "CT"
דגם "Panhard 24" – קבריולה
דגם "Panhard 24" מודל "CT"
דגם "Panhard 24" מודל "CT", שנת 1964
דגם "Panhard 24" מודל "CT"
דגם "Panhard 24" מודל "BT"
דגם "Panhard 24" מודל "BT"
מנוע דגם "Panhard 24" מודל "BT"
דגם "Panhard 24" מודל "BT", שנת 1967
ראו גם

Panhard PL 17
Panhard Dyna X
Panhard Dyna Z
Panhard & Levassor Dynamic
Panhard Dynavia
הערות שוליים

↑  דגמי "Panhard 24"  citroenet.org.uk/panhard-et-levassor/panhard
↑  דגם "Panhard 24"  petites-observations-automobile.com/2016/11/panhard-24-ct
↑  משאיות תוצרת "Panhard" myntransportblog.com/2015/02/07/panhard-trucks
↑  דגמי Panhard & Levassor
↑  היסטוריה - Panhard core77.com/posts/53167/A-Brief-History-of-Panhard-the-Weird-and-Wildly-Popular-French-Automaker
גבתון

ערך זה עוסק במושב בישראל. אם התכוונתם למשמעות אחרת, ראו .
| --- | --- |

מגדל המים בכניסה המזרחית למושב
מדינה: ישראל ישראל
מחוז: המרכז
מועצה אזורית: ברנר
גובה ממוצע: ‎42 מטר
תאריך ייסוד: 1933
סוג יישוב: יישוב כפרי אחר
מוצא המייסדים: מרכז אירופה
נתוני אוכלוסייה לפי הלמ"ס לסוף 2023
  - אוכלוסייה: 399 תושבים
 מפת מיקום  מפה דינמית   (למפת גוש דן מוגדלת) גבתון(למפת גוש דן רגילה) גבתון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבתון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גבתון31°53′20″N 34°48′00″E﻿ / ﻿31.8888724632246°N 34.800038677309°E﻿ / 31.8888724632246; 34.800038677309  heמפת היישובים של מועצה אזורית ברנר (in English: Brenner Regional Council) באדום - גבתון בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 9 מתוך 10
http://gibton.co.il
גִּבְּתוֹן הוא מושב עובדים ליד רחובות המשתייך למועצה אזורית ברנר והיישוב הצפוני ביותר בה.
היסטוריה

המושב הוקם בשנת 1933, כחלק מתוכנית התיישבות האלף (תוכנית שבה הוצע ליישב 1,000 משפחות עובדים באזור מטעים, תוך השתתפות הפועלים המתיישבים במימון עצמי. בפועל יושבו פחות מ-500 משפחות עקב המשבר הכלכלי), במסגרתה הוקמו מושבים חקלאיים קטנים מסביב ליישובים הגדולים והמבוססים (רחובות ממזרח, קבוצת שילר מדרום). יישוב כזה נקרא יישוב ספר, במטרה לסייע בהגנתם מפני פורעים ערביים - במקרה זה, מפני תושבי זרנוגה השכנה ממערב (כיום קריית משה).
המושב נקרא על שם העיר המקראית גבתון, הנזכרת כעיר לויים בנחלת שבט דן (ספר יהושע, פרק י"ט, פסוק מ"ד), ולאחר מכן כעיר פלשתית (ספר מלכים א', פרק ט"ו, פסוק ט"ז). בגבתון הקדומה נעשו הפיכות בממלכת ישראל, כגון הפיכתו של בעשא בן אחיה וכן הפיכתו של עמרי כנגד זמרי.
תושבי המושב עסקו בחקלאות. כל משפחה קיבלה משק שכלל חלקה בת 4.5 דונם. לכל משק היו פרה, לול תרנגולים וגידולים שונים כגון פרדסים ושאר מטעים ופירות מאכל. לרוב הפרדסים תפסו חלק ניכר בענף החקלאות במושב.
כיום לכל משק יש לול ישן, רובם אינם בשימוש, אך הפרדסים עדיין משמשים כמקור הכנסה לחלק מתושבי המושב.
באמצע שנות ה-90 של המאה ה-20, ביקשה עיריית רחובות לספח את המושב לשטח השיפוט העירוני שלה בטענה שבהיותו מוקף בשטחים רחובותיים מצפון, ממזרח וממערב, אין לו זכות קיום עצמאית. התנגדותם של אנשי המושב ושל הארגונים הירוקים בלמה תוכניות אלה. 
בגבתון פועלת תנועת הנוער בני המושבים.
בגבתון מתגוררים כיום כ-300 תושבים. לאחרונה, אושרה תוכנית פיתוח שתאפשר את הגדלת האוכלוסייה עד ל-900 תושבים.
מבט על גבתון באוקטובר 1939
עמדת הגנה עם חרכי ירי מתקופת המרד הערבי 1936-1939
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוקטובר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
| --- | --- |
בקרת זהויות :  NLI: 987007588160905171
כנסיית פורפיריוס הקדוש

| --- | --- |

 מידע כללי
 סוג:  כנסייה, נצרות יוונית-אורתודוקסית 
 על שם:  פורפיריוס 
 כתובת:  זייתון 
 מיקום:  עזה 
 מדינה:  הרשות הפלסטינית הרשות הפלסטינית
 הקמה ובנייה
 תקופת הבנייה:  ? – המאה ה־12
 תאריך פתיחה רשמי:  המאה ה־12 
 
 קואורדינטות:  31°30′14″N 34°27′43″E﻿ / ﻿31.503959°N 34.46203°E﻿ / 31.503959; 34.46203
 he
 
כנסיית פורפיריוס הקדוש או הכנסייה של פורפיריוס הקדוש (ביוונית: Εκκλησία του Αγίου Πορφυρίου; בערבית: كنيسة القديس برفيريوس) היא כנסייה נוצרית יוונית-אורתודוקסית המתוארכת למאה ה-5 לספירה, בשכונת זייתון בעיר עזה. הכנסייה הפעילה העתיקה ביותר בעיר, שהייתה שייכת לפטריארכיה היוונית-אורתודוקסית של ירושלים.
רקע

כנסיית פורפיריוס הקדוש היא הכנסייה הפעילה העתיקה ביותר בעזה. הכנסייה ממוקמת ברובע זייתון, בעיר העתיקה של עזה ונקראת על שמו של הבישוף של עזה מהמאה ה-5, פורפיריוס הקדוש (אנ'), שמצבת קברו נמצאת בפינה הצפון-מזרחית של הכנסייה.
היסטוריה

במקום נבנתה כנסייה כבר בשנת 425 לספירה אך הכנסייה הנוכחית נבנתה על ידי הצלבנים בשנות ה-1150 או ה-1160; הם הקדישו אותו לקדוש פורפיריוס. רישומים מהמאה ה-15 מעידים כי הכנסייה הייתה גם מוקדשת למרים הבתולה, אימו של ישו. בשנת 1856 היא שופצה. למרות שיש בכנסייה כמה כרכובים ובסיסים המתוארכים לתקופה הצלבנית, חלק ניכר מהחלקים האחרים הם תוספות מאוחרות יותר.
היסטוריה > לחימה ברצועת עזה

בשנת 2014, במהלך מבצע צוק איתן, כ-2,000 פלסטינים מוסלמים השתמשו במקום כמחסה ושהו במסדרונות ובחדרי הכנסייה ובבניינים סמוכים, שם גם ניתנו להן ארוחות וטיפול רפואי.
בימים הראשונים של מלחמת חרבות ברזל, הכנסייה שימשה מחסה לתושבי עזה שברחו מבתיהם. שני אולמות ובניין נוסף נפגעו על ידי צה"ל בתקיפה אווירית ב-20 באוקטובר 2023. לפחות 18 פלסטינים נהרגו בתקיפה, ביניהם ילדים ותינוקת. הפטריארכיה היוונית-אורתודוקסית של ירושלים כינתה את הפגיעה במבנה פשע מלחמה. ביולי 2024 צה"ל תקף את הכנסייה פעם נוספת.
ארכיטקטורה

לכנסיית פורפיריוס הקדוש יש צורה מלבנית, ובקצה גג בצורת חצי כיפה. בכנסייה נמצא ריצוף של כ-1.8 מטרים מתחת לפני הקרקע בחלק הדרומי, וכ-3 מטרים מתחת לפני הקרקע בקצה הצפוני, מה שמצביע על כך שהבניין הנוכחי נבנה על גבי מבנה קדום יותר. הכנסייה מורכבת ממעבר אחד עיקרי ובו שני מפרצים עם קמרון מפשעות, עם אפסיס בצורת חצי עיגול. בפנים אורך המבנה 22.9 מטר ורוחבו 8.9 מטרים (כולל האפסיס). למבנה הכנסייה יש קווי דמיון אדריכליים המאפיינים את המסגד הגדול בעזה.
לכנסייה יש שלוש כניסות: בכניסה המערבית יש פורטיקו עם שלושה עמודי שיש בעלי שתי קשתות מחודדות. הבסיסים שלהם מהתקופה הצלבנית. ניתן להיכנס לכנסייה גם מהחזית שלה או מדלת צדדית הנפתחת לגלריה מודרנית המצוידת במדרגות לירידה למפלס המדרכה. הקירות של הכנסייה נתמכים על ידי עמודי שיש וגרניט אופקיים ופילסטרים.
מתחם הכנסייה, כולל קפלה, שבעה מבנים וחצר.
הערות שוליים

↑  עזה: כנסייה עתיקה נחשפה במהלך עבודות בינוי, באתר nrg
1 2 3  Dumper, 2007, p.156.
↑  Cohen and Lewis, 1978, p. 119
1 2  Pringle, 1993, p. 216
1 2  Gaza – (Gaza, al -'Azzah) (אורכב 23.07.2011 בארכיון Wayback Machine) Studium Biblicum Franciscanum – Jerusalem. 2000-12-19.
↑  "Greek Orthodox church in Gaza shelters Muslims fleeing war". Reuters (באנגלית). 2014-07-22. נבדק ב-2022-11-29.
↑  "Israel-Gaza conflict: Greek Orthodox church of St Porphyrios becomes a". The Independent (באנגלית). 2014-07-28. נבדק ב-2022-11-29.
↑  Mohammed R. Mhawesh, ‘War knows no religion’: Gaza’s oldest church shelters Muslims, Christians, www.aljazeera.com (באנגלית)
↑  Miriam Berger Evan Hill and Kelsey Ables, Historic church sheltering civilians struck in deadly Gaza City blast, washingtonpost.com, ‏October 20, 2023
1 2  רווידה כמאל עמאר, "רק תפילות ותחינות": הנוצרים בעזה מציינים חג מולד שני תחת אש, באתר "שיחה מקומית", 26 בדצמבר 2024
↑  Israel/OPT: ‘Nowhere safe in Gaza’: Unlawful Israeli strikes illustrate callous disregard for Palestinian lives, Amnesty International, ‏20 בנובמבר 2023 (באנגלית)
↑  THE PATRIARCHATE OF JERUSALEM CONDEMNS ISRAELI AIRSTRIKES TARGETING HUMANITARIAN INSTITUTIONS IN GAZA, Jerusalem Patriarchate News Gate, ‏2023-10-20 (באנגלית אמריקאית)
↑  Travel in Gaza (אורכב 23.08.2013 בארכיון Wayback Machine) MidEastTravelling.
↑  Meyer, 1907, p.111
↑  Karen Zraick and Ameera Harouda, Israeli Airstrike Hits Greek Orthodox Church Compound in Gaza City, nytimes.com, ‏Oct. 20, 2023
רוברט נבארו

רוברט נבארו מוניוס (בספרדית: Robert Navarro Muñoz; נולד ב-12 באפריל 2002) הוא כדורגלן ספרדי המשחק בעמדות הקשר הימני והקיצוני במיורקה מהלה ליגה, בהשאלה מריאל סוסיאדד.
קריירה > ראשית הקריירה

נבארו נולד בברצלונה, קטלוניה, אך עבר לפמפלונה שבנווארה בגיל צעיר. הוא החל לשחק כדורגל בקבוצה המקומית אוססונה, לפני שהצטרף לברצלונה בגיל 11. בתקופה זאת חי עם סביו מצד אמו.
קריירה > מונקו

ב-3 ביולי 2018, חתם נבארו במונקו. הוא ערך את הופעת הבכורה שלו עבור המועדון בניצחון 1-0 בגביע הצרפתי על קאנה רוסיון ב-6 בינואר 2019, ובגיל 16 שנים ו-8 חודשים הפך לשחקן הצעיר ביותר אי פעם שעורך הופעת בכורה בקבוצה הבוגרת.
קריירה > ריאל סוסיאדד

ב-2 בספטמבר 2019, חתם נבארו על חוזה בריאל סוסיאדד לשלוש שנים, והוצב בתחילה בקבוצת המילואים. הוא ערך את הופעת הבכורה שלו בקבוצה הבוגרת ובלה ליגה ב-16 בדצמבר 2020, כשהחליף את אנדר גווארה בהפסד 1-2 בחוץ נגד ברצלונה.
לקראת עונת 2021/2022, מנהלה הספורטיבי של ריאל סוסיאדד, רוברטו אולאבה, הודיע שנבארו קודם לסגל הראשי. בינואר 2022, הורד נבארו חזרה לקבוצת המשנה, עקב הגעתו של ראפיניה להשאלה בת שישה חודשים בקבוצה הבוגרת. הוא כבש את שער הבכורה שלו בקבוצת המשנה ב-9 באפריל, כשכבש את השוויון בהפסד ביתי 2-1 לטנריפה.
ב-7 באוגוסט 2022, נבארו חזר לקבוצה הבוגרת, וקיבל את חולצה מספר 17. הוא היה מלך השערים של המועדון בגביע המלך 2022/2023 עם ארבעה שערים.
קריירה > השאלה לקדיס

ב-1 בספטמבר 2023, עבר נבארו לקדיס, גם היא בלה ליגה, בהשאלה לעונת 2023/2024. הוא כבש את שער הבכורה שלו בלה ליגה ב-29 במרץ שלאחר מכן, בניצחון ביתי 1-0 נגד גרנדה.
קריירה > השאלה למיורקה

ב-29 באוגוסט 2024, עבר נבארו למיורקה, גם היא בלה ליגה.
הערות שוליים

↑  Marcos Ondarra Pamplona, Robert Navarro, la perla que abandonó Tajonar y ahora triunfa en La Masia, diariodenavarra.es, ‏2017-07-01 (בספרדית)
↑  Spaniard Robert Navarro becomes the youngest debutant in Monaco's history, MARCA in English, ‏2019-01-21 (באנגלית)
↑  Juventud, trabajo e ilusión - Real Sociedad de Fútbol S.A.D., www.realsociedad.eus
↑  Acuerdo para su cesión al Cádiz CF - Real Sociedad de Fútbol S.A.D., www.realsociedad.eus
↑  Robert Navarro, nuevo jugador del RCD Mallorca, www.rcdmallorca.es (בספרדית)
קמהאמהה השלישי

קמהאמהה השלישי (Kamehameha III, ‏11 באוגוסט 1813 - 15 בדצמבר 1854) היה המלך השלישי של ממלכת הוואי והיורש של אחיו קמהאמהה השני.
קמהאמהה מלך 30 שנה, התקופה הארוכה ביותר של שליטה על ידי מונרך באיי הוואי. הוא היה גם המלך הנוצרי הראשון של הוואי. קמהאמהה נפטר בהונולולו שבאי אואהו בהוואי ונקבר במאונא אלא שנמצאת באותה עיר שבה נפטר, מחליפו קמהאמהה הרביעי היה בנו המאומץ.
הקצעת שורשים

הקצעת שורשים (באנגלית: Root Planing) היא פעולה בה רופא שיניים או שיננית מנקים את שורשי השן מחיידקים ומחליקים את משטחי השן. הקצעת שורשים מבצעים במצב של מחלת חניכיים (Periodontitis) כדי לעצור את התקדמות המחלה או לשמר על המצב הקיים.
פעולת הקצעה עושים תחת הרדמה מקומית באמצעות כלים דנטליים מיוחדים. טרם ביצוע הקצעה רופא שיניים או שיננית בודקים את עומק החניכיים (כיס חניכיים), כאשר עומק החניכיים עד 3 מ"מ, זהו מצב בריא של רקמת החניכיים, עומק חניכיים או כיס מעל 3 מ"מ מעידים על בעיה בחניכיים. ככל שכיס החניכיים עמוק יותר, כך מחלת חניכיים פגעה להרס רב יותר של עצם הלסת. כיסים עמוקים מעידים על ספיגת עצם, מצב שמאפיין מחלת חניכיים.
הקצעת שורשים לרוב מבוצעת במספר מפגשים, כאשר בכל מפגש מרדימים לסת אחת או רבע לסת ומבצעים החלקת שורשים. במהלך הפעולה מסלקים אבנית תת-חניכית ורקמת חניכיים דלקתית. פעמים רבות, לאחר פעולת ההקצעה מוחדר פריוצ'ים שכולל חומר כלורוהקסדין לחיטוי האזור ולסיוע החלמת האזור. לאחר הקצעת שורשים מומלץ להקפיד על גהות פה נאותה וביקורת אצל רופא שיניים.
ראש קרב

ראש קרב (בראשי תיבות: רש"ק) הוא לרוב החלק המורכב בראש הטיל או הרקטה והוא המרכיב הייעודי שתפקידו לבצע את הפעולה לשמה שוגר הטיל או הרקטה.
ראש קרב (רש"ק) גרעיני.
ראש הקרב מכיל מספר מערכות:
מערכת הנחיה – נמצאת בעיקר בטילים וכוללת חיישנים שונים ומחשב שמנווט את הטיל למטרה בהתאם לקלט מהחיישנים והמשגר. חלק זה נקרא גם רב"ת = ראש ביות.
מרעום – התקן שגורם להפעלת הרש"ק בזמן הרצוי (למשל בעת פגיעה במטרה).
חימוש – המטען שהפעלתו גורמת לנזק הרצוי, לרוב כולל מרכיב של חומר נפץ.
הראש הקרבי יכול להתבסס על חומר נפץ קונבנציונלי או לא קונבנציונלי. לחלק הקדמי של ראש הקרב מחובר מרעום שתפקידו ליזום את הפיצוץ, על ידי השלמת שרשרת הניפוץ. ישנם מספר סוגי מרעומים וההבדל ביניהם הוא המנגנון ליזימת הפיצוץ (מגע, מרחק מהמטרה, גובה מהקרקע, זמן מרגע השיגור ועוד).
לרוב ראשי קרב בלתי קונבנציונליים (ביולוגי, כימי או גרעיני) יופעלו בגובה מסוים ולא עם הפגיעה בקרקע, במטרה לגרום נזק מרבי.
בנוסף למרעום מכיל הראש הקרבי גם את הרכיב הייעודי – החלק הפעיל שאמור לבצע פעולה כלשהי; על פי רוב פעולה אלימה. הֶרכּב וסוג הרש"ק משתנה בהתאם לייעודו: נפיץ (רקטה ארטילרית), מצרר (פגיעה במרחב גדול), חלול (נגד רק"מ), רסס או תרמובארי (נגד בני אדם).
ראש קרב קונבנציונלי נמדד על פי משקלו, בדרך כלל מאות ק"ג בטילים וק"ג בודדים עד עשרות ק"ג ברקטות. טילי הסקאד שנורו במלחמת המפרץ, לדוגמה, היו בעלי רש"ק של 600 ק"ג.
המונח רש"ק משמש לרקטות וטילים. המונח המקביל לכדורים ופגזים הוא "קליע" או "פגז".
ייצוב הקליע בעת מעופו באוויר נעשה על ידי סיבובו (בעזרת קנה מחורק – בעל סלילים) או על ידי הוספת סנפירים. לרוב, ראשי קרב שיחס האורך-רוחב שלהם גדול מ-5:2 ייוצבו על ידי סנפירים. יוצאים מכלל זה הם פגזי המטען החלול, שעקב מבנה הרש"ק חייבים להיות מיוצבים בעזרת סנפירים. עקב כך, תותחים מודרניים שנבנו עד שנות ה-90 של המאה ה-20 נבנו עם קנה מחורק. עם התפתחות פגזי החלול והחודרנים הקינטיים מיוצבי הסנפירים, הוספה להם טבעת מסתחררת, הגורמת לכך שהרש"ק לא יסתחרר. תותחי טנקים בעשור האחרון של שנות האלפיים יוצרו עם קנה חלק (שאינו מחורק) כיוון שהם יורים בעיקר תחמושת חלול וחץ.
מרעומי הקשה למיניהם פועלים לרוב על בסיס מנגנון של גביש פיאזואלקטרי: הלחץ המופעל על הגביש יוצר מתח חשמלי. מתח זה משמש להתחלתה של שרשרת הניפוץ.
ראשי קרב קונבנציונליים

מטען חלול – הוא ראש קרב המכיל חומר נפץ ומתקן חרוטי היוצר סילון מתכת חמה ומותכת המסוגלת לחדור דרך שריון. נפוץ בתחמושת טנקים וטילים נגד טנקים.
טַנְדֶם – הוא ראש קרב המכיל 2 מטענים חלולים, בזה אחר זה. המטען הראשון מטרתו היא חדירת המיגון הריאקטיבי והמטען השני חודר את מיגון הרכב הקרבי המשוריין (רק"ם) עצמו.
חנ"מ – ראש קרב המכיל חומר נפץ מרסק מסוגים שונים בתצורות שונות, נמצא ברימונים, פצמ"רים, פגזים, רקטות וכדומה.
פצצת תאורה – פגז/רימון תאורה אשר נורה לגובה לצורך תאורה, ישנם סוגים שונים שנורים החל מתותחים ועד מרגמות ומטולים קלים.
חודרן קינטי – פגז חודר שריון נטול חומר נפץ אשר משמיד את מטרתו על ידי שחרור האנרגיה הקינטית שנצברה במעופו. פגז זה אינו מופעל על ידי מרעום אלא על ידי פגיעה במטרה.
פלאשט – פגז נגד אדם. הפגז מכיל מאות עד אלפי חיצים קטנים אשר פוגעים בכל הנקרה בדרכם. הפעלת המרעום נקבעת על ידי מערכת בקרת האש.
פגז רב-תכליתי – פגז רב-תכליתי המיועד לפגוע ברוב סוגי המטרות. בישראל פגז זה קיים בגרסת 120 מ"מ ונקרא כלנית ובגרסת 105 מ"מ הנקרא רקפת. פגזים אלו בעלי 6 דיסקיות נפץ, אשר ביכולתן להשמיד מטרות חי"ר, לחדור שריון קל–בינוני בעל מיגון ריאקטיבי, לפגוע בכלי טיס ועוד. הפגז נועד לחליף את פגזי הפלאשט ופגזי החנ"מ ולחסוך מקום.
ראש קרב תרמובארי – נגד אדם.
מצרר – ראש קרב המפזר מספר רב של פצצות קטנות (מכונות "פצצונות") על פני שטח נרחב. פצצות אלו מופעלות בעת מגע בהן.
רסס – ראש קרב נגד אדם המכיל בנוסף לחומר נפץ גם מספר רב של חלקי מתכת קטנים שמיועדים לשמש כרסס ולפגוע ברקמות גוף האדם.
מרובה ראשי נפץ (Multiple Re-entry Vehicle, MRV) משמש בטילים בין-יבשתיים. ראש קרב הכולל בתוכו מספר גופי חדירה, שכל אחד מהם נושא ראש קרב ובעל יכולת ניווט והנחיה באופן עצמאי.
ראשי קרב בלתי קונבנציונליים

ראש הקרב יכול לשאת גם נשק בלתי קונבנציונלי:
נשק גרעיני – ראש נפץ המהווה למעשה פצצה גרעינית. ראש נפץ זה מקובל בטילים בין-יבשתיים גדולים.
נשק גרעיני מזהם – ראש נפץ שאינו מביא לביקוע או להיתוך גרעיני, אלא מפזר חומר גרעיני רדיואקטיבי באמצעות הפיצוץ של חומר הנפץ. מטרתו היא זיהום גרעיני של אזור הפגיעה. ראש נפץ מסוג זה אינו מקובל שכן אין שליטה על הזיהום, אשר יכול לגרום לאזור שלם להיות בלתי נגיש לכל יצור חי לתקופות ארוכות.
נשק כימי – חומר לחימה כימי הפוגע בעיקר ביצורים חיים ופחות ברכוש. קיימים קשיים בהרכבת ראש נפץ כימי על טיל כך שהחומר יישמר בזמן המעוף, ויתפזר באופן יעיל עם הפגיעה.
נשק ביולוגי – חומר לחימה ביולוגי, הגורם למחלות באזור הפגיעה. בעייתי שכן אין שליטה על התפשטות המחלה לאחר הפגיעה.
נתי מאיר

| --- | --- |
אין תמונה חופשית
 לידה:  23 במאי 1955 (בן 69) עפולה, ישראל 
 מדינה:  רומניה 
 תפקיד:  חבר בית הנבחרים של רומניה 
 מפלגה:  רומניה מארה 
 
נתן (נתי) מאיר (נולד ב-23 במאי 1955) הוא פוליטיקאי ואיש עסקים רומני ממוצא ישראלי, היה חבר בפרלמנט הרומני מטעם המפלגה "רומניה הגדולה", בעלת צביון ימני לאומני, אחר כך מטעם רשימה עצמאית.